# Loeiz-Alberzh Bourgault-Ducoudray

Loeiz-Alberzh Bourgault-Ducoudray (Louis-Albert e galleg), ganet d'an 2 a viz C'hwevrer 1840 e Naoned, ha marvet d'ar 14 a viz Gouhere 1910 e Vernouillet, zo ur sonaozer breizhat.

## Buhezskrid

Ganet eo bet Louis-Albert Bourgault-Ducoudray d'an 2 a viz C'hwevrer 1840 e Naoned. Savet eo bet en ur familh armatourien. Penn-klaviaz ha sonaozer e vo e-pad e vuhez. Studioù war ar gwir en doa graet da gentañ. Goude-se en doa c'hoantaet mont da Skol sonerezh Naoned. Gounezet e oa bet Priz Roma gantañ e 1862 ha dont a reas da vezañ kelenner e Skol sonerezh Pariz. Pledal a ra kenañ gant sonerezh hengounel Breizh. Graet en doa ul labour a-feson evit brudañ anezhañ, awenet e oa bet gantañ evit e oberennoù met brudañ a reas anezhañ ivez war-eeun. E-pad e vuhez vicherel e klaskas digeriñ bed ar sonerezhioù hengounel a bep seurt d'an holl. Evit se oa graet beajoù studi gantañ e pep lec'h (e Gres dreist-holl). Plijout a rae kalz sonerezh Rusia eus e vare dezhañ. Plijout a rae dezhañ kement sonerezh Breizh ha reoù ar broioù pellañ. Daou eus e operaoù a zo ur skouer vat eus kement-se. Lec'hiet eo an hini kentañ, Tamara da anv dezhañ, e Baki en Azerbaidjan hag an eil, Myrdhin, skrivet 15 vloaz diwerzhatoc'h, e Breizh. Skrivañ a rae e-barzh 'n ur bern kazetennoù a bep seurt pa oa ezel eus Kevredigezh Vreizh e 1876. Marvet eo Louis-Albert Bourgault-Ducoudray e Vernouillet (Bro-C'hall) d'ar 14 a viz Gouere 1910.

## Oberenn

Er penn kentañ, ha goude bezañ dizoloet Italia hag he sonaozourien eus an azginivelezh, ez eo awenet ganto hag e sav daou Stabat Mater, an eil anezho a zo dediet da Balestrina. Anvioù e oberennoù a zegas da soñj eus beajoù 'zo: "Karnaval Aten", "Dañs Egipt" pe "Rapsodienn Kambodjia". Niverusoc'h eo e bezhioù piano. Ar memes awenoù a gaver enno, tapet e Gres, Azerbaidjan pe e Breizh. Awen Breizh eo an hini greñvañ. Kefridiet eo gant ar Ministrerezh da zastum tonioù pobl e Breizh, ha pa ne oar ket brezhoneg e c'houlenn skoazell digant gwellañ yezhourien e amzer (Vallée, Loth). E oberennoù pennañ liammet gant Breizh a zo, end-eeun, "Myrdhin" (Marzhin) hag "Anna Vreizh", homañ diwezhañ 'zo gouestlet da Michel Columb, kizellour an duged.

### Oberoù pennañ
#### Oberoù sonerezh siñfoniek hag operaoù

* Dañs Ejipt, barzhoneg siñfoniek
* Karnaval Aten, barzhoneg siñfoniek
* Interamant Ofelia, barzhoneg siñfoniek
* Mab Saul, barzhoneg siñfoniek
* Rapsodienn Kambodj, barzhoneg siñfoniek
* Siñfonienn 1861
* Siñfonienn relijiel gant kor 1868

#### Oberoù sonerezh kambr

* Peder sonenn evit violoñs ha piano
* Luskellerezioù evit violoñs
* Faltazienn evit bason ha piano
* Peder sonenn evit violoñs
* Abergafenni
* Sonennoù, evit piano ha gaolvioloñs
* Ofertouer evit orglez
* Dindan an haleg, evit piano ha violoñs
* Teir sonenn, evit piano ha gaolvioloñs
* Peder sonenn evit violoñs
* Anisykhia, evit piano ha violoñs 1881
* War al lec'hier, evit piano ha violoñs 1881
* Adagio evit orglez 1884
* Obidoù ur werc'hez 1889
* Rapsodienn Kambodj 1890
* Tri fezh evit violoñs pe gaolvioloñs ha piano 1890
* Kimiad diwezhañ, evit piano ha gaolvioloñs 1900
* Valsenn fentus, evit piano ha gaolvioloñs 1910
* Ar vêsaerez d'ar c'hraou, evit oboell arvoud ha piano 1913
* Ar vêsaerien hag ar c'haou, evit piano ha violoñs 1913

#### Oberoù piano ha kanaouennoù

* Boureenn
* Baleomp d'an drip
* Ar Wenrannadez
* War ar ramparzh
* Ar voustikenn
* Rapsodienn Kambodj
* Kan-brezel breizhek
* Menued evit piano 1872
* Gavotennoù 1872 & 1882
* Karnaval Aten 1881
* Kounioù eus Prades 1890
* Brastresoù siñfoniek evit piano 1890
* Pachepi evit piano 1896
* An hini Vuiañ, valsenn evit dañsal 1898
* Abergafenni 1900
* Tri fezh evit piano 1900
* Ton dañs en ur pleusk kozh 1900
* Jabadao evit piano 1901
* Sonenn eeun evit piano 1905
* Mogedennoù 1905
* Luskellerez tener 1905
* Da Sant Huberzh 1907
* Damskeudennoù diouzh an natur 1907
* Daouzek pezh bugel evit piano 1907
* Gavotennoù Breizh 1912
* Dañs Ejipt 1929

#### Oberoù mouezh ha relejiel

* Stabat Mater
* Tamara, opera 1890
* Myrdhin, opera 1905

## Levrlennadur

* Trente mélodies populaires de Basse-Bretagne‎ ;

## Liammoù

* Sellet er Wikimammenn : Loeiz-Alberzh Bourgault-Ducoudray.
* Loeiz-Alberzh Bourgault-Ducoudray war Compositeursbretons.com

## Gwelet ivez

Listenn ar sonaozourien